CELEX: 62020CN0024
Language: hu
Date: 2020-01-17 00:00:00
Title: C-24/20. sz. ügy: 2020. január 17-én benyújtott kereset – Európai Bizottság kontra az Európai Unió Tanácsa

9.3.2020   
            
            
               HU
            
            
               Az Európai Unió Hivatalos Lapja
            
            
               C 77/35
            
         
      2020. január 17-én benyújtott kereset – Európai Bizottság kontra az Európai Unió Tanácsa
      (C-24/20. sz. ügy)
      (2020/C 77/47)
      Az eljárás nyelve: angol
      
         Felek
      
      
         Felperesek: Európai Bizottság (képviselők: F. Castillo de la Torre, J. Norris és I. Naglis meghatalmazottak)
      
         Alperes: az Európai Unió Tanácsa
      
         Kereseti kérelmek
      
      A felperes azt kéri, hogy a Bíróság:
      
                  —
               
               
                  semmisítse meg a az Európai Uniónak a Lisszaboni Megállapodás eredetmegjelölésekről és földrajzi jelzésekről szóló genfi szövegéhez történő csatlakozásáról szóló, 2019. október 7-i (EU) 2019/1754 tanácsi határozat (1) 3. cikkét;
               
            
                  —
               
               
                  semmisítse meg a 2019/1754 határozat 4. cikkét annyiban, amennyiben az a tagállamokra való utalásokat tartalmaz, vagy másodlagosan teljes egészében semmisítse meg a 4. cikket, amennyiben a tagállamokra történő utalások nem választhatók szét a cikk fennmaradó részeitől;
               
            
                  —
               
               
                  tartsa hatályban a 2019/1754 határozat megsemmisített részeit, különösen a 3. cikk alapján megadott felhatalmazásnak azon tagállamok által az ítélethozatal időpontját megelőzően történő igénybevételét, amelyek jelenleg az 1958. évi Lisszaboni Megállapodás részes felei, mindaddig, amíg az ítélethozataltól számított, hat hónapot meg nem haladó észszerű határidőn belül az Európai Unió Tanácsának határozata hatályba nem lép;
               
            
                  —
               
               
                  az Európai Unió Tanácsát kötelezze a költségek viselésére.
               
            
         Jogalapok és fontosabb érvek
      
      Első jogalap: az EUMSZ 218. cikk (6) bekezdésének és az EUMSZ 293. cikk (1) bekezdésének, az EUSZ 13. cikk (2) bekezdésében kimondott hatáskör-átruházás elvének, az intézményi egyensúly elvének és a bizottság kezdeményezési jogának megsértése, mivel a megtámadott határozatot bizottsági javaslat nélkül fogadták el.
      Második jogalap: másodlagosan az EUMSZ 2. cikk (1) bekezdésének és az EUMSZ 207. cikk megsértése, valamint az indokolási kötelezettség elmulasztása, mivel a Tanács túllépte a hatáskörét azzal, hogy általános, állandó és nem megfelelően indokolt felhatalmazást adott.
      
         (1)  HL 2019. L 271., 12. o.